Cheetahs moet asseblief vir Rhyno behou | Netwerk24
Cheetahs moet asseblief vir Rhyno behou
Deur Cor Roos, Riebeeckstad 06 Desember 2018 00:00
Ons, as vurige Cheetah-ondersteuners, wil ’n dringende beroep op ons afrigters en ander Vrystaatse rugby-indoenas doen om die Blitsbok Rhyno Smith, wat ons tans uithelp, te kontrakteer vir die toekoms.
Rhyno is so ’n bruikbare speler.
Hy kan vleuel, heelagter en losskakel ewe goed speel.
Daarmee saam kan hy nog goed pale toe mik ook.
Hy is rats en vinnig.
Rhyno kan vir die Cheetahs net ’n aanwins wees.
Veral ook in die lig van die baie spelers wat ons in die seisoen moes afstaan en verloor het.
Ons vra mooi dat die afrigters en bestuur hierdie versoek ernstig sal oorweeg.
Meer oor: Mystem | Rhyno Smith | Cheetahs | Briewe Nasionale Kredietwet: Styging in administrasiekoste - Jou Geld | Solidariteit WêreldJou Geld | Solidariteit Wêreld
Nasionale Kredietwet: Styging in administrasiekoste
Indien jy in die verlede ’n lening aangegaan het, sou jy sekerlik gesien het dat daar elke maand ’n bedrag van R57,00 vir administrasiekoste afgetrek word. Hierdie administrasiekoste word vasgestel deur die Nasionale Kredietwet (NKW). Die bedrag word betaal om die kredietverskaffer se bedryfskoste te dek, bv. die verwerking van betalings, huur, kommunikasie, bankwese ens.
Die NKW het in 2005 in werking getree en het in die afgelope 11 jaar nog nooit hierdie administrasiebedrag verhoog nie, alhoewel die kredietverskaffer se koste saam met inflasie gestyg het.
Die vasstelling van ’n bepaalde bedrag vir administrasiekoste is baie voordelig vir die publiek, anders het elke kredietverskaffer sy eie koste bepaal en die verbruiker sodoende uitgebuit.
Die NKW het egter in November 2015 veranderings in hierdie koste aangebring. Die veranderings het op 6 Mei 2016 in werking getree. Die maandelikse bedrag is verhoog vanaf R57,00 per maand na R68,00 per maand, BTW ingesluit.
Indien daar dus ’n verhoogde bedrag van jou rekening afgetrek word vir die maandelikse koste van jou lening, is dit die rede.